4. ΑΠΟΦΑΣΙΣ ΥΠΟΥΡΓΟΥ ΕΜΠΟΡ. ΝΑΥΤΙΛΙΑΣ Αριθ. 2896 της 26 Απρ./15 Μαΐου 1974 (ΦΕΚ Β΄ 506) Περί εκπλειστηριάσεως διασωθέντων εκ ναυαγίου πραγμάτων. Έχοντες υπ’ όψει: α)Την διάταξιν του άρθρ. 199 παρ. 1 του Ν.Δ. 187/1973 «ΚΔΝΔ». β)Τας περί αναγκαστικής εκτελέσεως διατάξεις του Κώδικος Πολιτ. Δικονομίας και  γ)Την ανάγκην διασφαλίσεως των Δημοσίων συμφερόντων αποφασίζομεν: 1.Παραγγέλομεν όπως αι Λιμενικαί Αρχαί προβαίνουν εις την δια δημοσίου πλειστηριασμού εκποίησιν των εκ ναυαγίου διασωθέντων πραγμάτων, εφ’ όσον α)παρήλθεν άπρακτος η υπό του άρθρ. 198 παρ. 1 τασσομένη εξάμηνος προθεσμία ή β)απερρίφθησαν υπό των Λιμενικών Αρχών ή του Ειρηνοδίκου ή του αρμοδίου Μονομελούς Πρωτοδικείου αι εγερθείσαι αξιώσεις τρίτων ή γ) ηρνήθησαν οι δικαιούχοι, οι αναγνωρισθέντες ως  τοιούτοι είτε υπό των Λιμενικών Αρχών είτε (Αντί της σελ. 118,445) Σελ. 118,445(α) Τεύχος 542-Σελ. 13 Κώδικας Δημόσιου Ναυτικού Δικαίου 19.Α.ν.2-4 υπό του Ειρηνοδίκου είτε υπό του Μονομελούς Πρωτοδικείου, να παραλάβουν τα διασωθέντα πράγματα. 2.Νοείται ότι η κοινοποιουμένη προς τους δικαιούχους πρόσκλησις της Λιμενικής Αρχής θα επιδίδεται δια Δικαστικού επιμελητού, ίνα έχη βεβαίαν χρονολογίαν το έγγραφον της ειδοποιήσεως και θα τάσσεται εύλογος κατά την κρίσιν της Αρχής προθεσμία προς παραλαβήν των διασωθέντων πραγμάτων. Εν τη αυτή προσκλήσει δέον όπως αναφέρωνται τα τυχόν οφειλόμενα έξοδα διασώσεως, μεταφοράς, φυλάξεως ως και της κατά το κοινόν δίκαιον νομίμου αμοιβής. Προελθούσης απράκτου της τασσομένης προθεσμίας και μη εμφανισθέντος δικαιούχου κατά την διάρκειαν αυτής, συντάσσεται έκθεσις μη εμφανίσεως, υπό της Λιμενικής αρχής, την επομένην από της λήξεως της ταχθείσης προθεσμίας ημέραν, ήτις ομού μετά της εκθέσεως επιδόσεως και των λοιπών στοιχείων προσκλήσεων, δημοσιεύσεων, αποφάσεων ή πράξεων απορριπτουσών αξιώσεις, πέμπεται αμελλητί εις τον υπό ταύτης δι’ αποφάσεώς της, οριζόμενον ως επί του πλειστηριασμού υπάλληλον, συμβολαιογράφον του τόπου ένθα ευρίσκονται τα προς πλειστηρίασιν διασωθέντα πράγματα, τηρουμένων αναλόγως των άρθρ. 927 και επέκεινα του Κώδικος Πολιτικής Δικονομίας. 3.Η ανωτέρω εξάμηνος προθεσμία δύναται να συντμηθή εάν συντρέχουν αι προϋποθέσεις του άρθρ. 199 παρ. 2 του Ν.Δ. 187/1973. 4.Η παρακατάθεσις του εκπλειστηριάσματος και αι λεπτομέρειαι αναλήψεως υπό του δικαιούχου ή καταπτώσεως τούτου υπέρ του ΝΑΤ προβλέπονται εν άρθρ. 199 παρ. 3,4 και 5 του ως άνω Ν. Δ/τος, ο δε δημόσιος πλειστηριασμός ενεργείται κατά τας διατάξεις του Κώδικος Πολιτικής Δικονομίας. Η παρούσα δημοσιευθήτω δια της Εφημερίδος της Κυβερνήσεως. 